Probolingas

Probolingas () – miestas Indonezijoje, Javos salos šiaurės rytuose, Rytų Javos provincijoje, prie Madūros sąsiaurio, 80 km į pietryčius nuo Surabajos. Praeina Surabajos–Banjuvangio geležinkelis, plentai į Surabają, Lumadžangą, Situbondą. Yra nedidelių laivų uostas ir žvejybinis uostas. Keramikos pramonė, siuvami sarongai. Apylinkėse auginami ryžiai, kukurūzai, cukranendrės, hevėja, kavamedžiai, mangai.

Probolinge vyrauja kinai, o apylinkėse – madūriečiai.

 Istorija 
Olandų laikais Probolingas buvo svarbus cukraus gamybos ir eksporto centras.

 Šaltiniai 

Kategorija:Javos salos miestai